Nocoj bo šesta tekma.
FILADELFIJA 15. MAJ 1980
Lakersi se bodo s 76ersi pomerili brez Kareema Abdula-Jabbarja,
ki v Los Angelesu še zdravi izvinjeni gleženj.
Trenerju sem rekel: "Naj igram centra."
"Tega ne bodo pričakovali."
Rekel je, da je bil center v srednji šoli, dve leti prej.
GLAVNI TRENER 1979–1981
Da bo na sredini igral od začetka.
Naš napadalni center je.
Nocoj je pomembna tekma.
Lakersi lahko postanejo prvaki že nocoj. Ali pa bo v soboto sedma tekma.
Arena Spectrum v Filadelfiji je razprodana.
Magic bo skočil.
Filadelfija bo imela
težko nalogo pri tem, kdo bo kril koga.
Večer prej sem očetu rekel,
da bom igral tako, kot sem v srednji šoli.
Odvrnil je: "Prav. Igraj, kot znaš."
Po sredini prodira 20-letni novinec.
Magic Johnson napada proti Juliusu z leve.
Hitri asistenci in koš iz igre.
Magic je Lakersom priboril šest točk prednosti.
BRANILEC 1978–1990
Vsi so igrali bolje. Wilkes je dosegel osebni rekord, 37 točk.
Magic podaja Wilkesu. Čudovito.
Magica tako dobro še nisem videl igrati.
Naslov je na dosegu.
Pod košem je našel Magica. Kakšna podaja!
Konec je.
Najkoristnejši igralec je Magic Johnson.
42 TOČK – 15 SKOKOV – 7 ASISTENC
42, 15 in sedem.
ŠPORTNI NOVINAR
To je bil zame najboljši nastop v finalu lige NBA.
Ni nam več treba spraševati, kdo je in kako koristi ekipi. Zdaj vemo.
Rekel sem, da bo Earvin Johnson najboljši igralec v zgodovini.
In tu je slavljenec. Magic Johnson.
Magic, marsikateri košarkar ni tega dosegel v vsej karieri.
Vi pa že v prvem letu.
Koliko naslovov bi radi osvojili?
Kakšnih 20.
Pokal prvakov izročam lastniku moštva Los Angeles Lakers.
Jerry Buss, vaš je.
Moj oče je bil ganjen do solz.
PREDSEDNICA IN SOLASTNICA LAKERSOV
Še nikoli ni bil tako ponosen.
Navdušen sem. Vesel sem za vse.
Kakšno moštvo ste kupili!
Svetovnega prvaka. Si lahko mislite?
Svetovnega prvaka.
-Ja. -Neverjetno je.
Z Jerryjem Bussom sva se objela. Nisva mogla verjeti.
V prvem letu najinega sodelovanja smo postali prvaki lige NBA. Ah.
Skupaj sta uživala v trenutku. Za oba je bil opojen.
Rodila se je zvezda.
Ko smo pristali doma,
je na letalo stopil orjak Kareem v kavbojskem klobuku.
Niste mogli počakati, kaj?
Za vse sem poskrbel.
-Za dame, šampanjec. -Za nas. Za nas.
Vas je strah, da boste prihodnje leto ob službo?
Če jo bom, bom pač branilec.
Samo položaja bova zamenjala.
Po zmagi na prvenstvu je celo Kareem rekel: "Dobro."
Vedel je, da nas bo vodil Magic.
Postal je naš novi zvezdnik. Bil je Kareem in Magic v enem.
Nismo šli po pokal. Samo dobro smo želeli igrati.
Toda tista zmaga
je pri Lakersih spremenila vso igralno dinamiko.
NAVIJAČ
Najprej bi vam rad pokazal trofejo Lakersov, ki se ujema z mojo tetovažo.
Na žogi piše "Lakers", ker smo največje face mi.
Kadar Lakersi postanejo prvaki, mesto dobi drugačen sij.
ŠPORTNI NOVINAR
SILA ENEGA – SILA MAGNUMA
Navijači so, vsaj v Los Angelesu, menili, da bo brez Kareema
zelo težko osvojiti prvenstvo.
BRANILEC
Earvin Magic Johnson pa je prikazal
eno najbolj nepozabnih iger, kar sem jih videl.
MAGIC ZA PREDSEDNIKA
Vsi so samo zijali.
Magic! Magic! Magic!
Občasno se pojavi športnik, ki vdihne novo življenje
in energijo tako ekipi kot športu.
Tu je senzacionalni novinec, Earvin Magic Johnson!
ČAROBNO JE
Komaj dvajsetletni Earvin Magic Johnson je navdušil
meščane, Lakersom dvignil moralo in izboljšal prodajo vstopnic.
V tem mestu ste zvezda.
Moj junak.
Na tej hollywoodski premieri se je trlo zvezdnikov.
Nad njimi in občudovalci se je dvigal Earvin Johnson,
znan kot Magic, mladi nadobudni košarkar.
Hipni uspeh, podpora zvezdnikov…
Vse te stvari… Denar je hitro pritekal,
ko se je pojavil Magic.
Magic Johnson, ja.
Tudi Earvin ga je dobil.
Kdo je Earvin Johnson?
Nisem še slišal zanjo.
Kdo je ta ženska?
Z vzdevkom Magic ti mora uspeti.
Preobrazba se je začela,
ko je dr. Buss ugotovil, da je Magic Johnson ključ do vsega.
Jerry ga je povsod jemal s sabo.
Bil je kot diamantni prstan.
MENEDŽER LAKERSOV 1982–1994
"Tu je moj sijajni košarkar. Pokazati ga hočem."
Šla sva v Disneyland, kjer je videl napis: "To je magično kraljestvo."
Rekel je: "Zdaj pa pretiravajo."
Dr. Bussa je seveda vleklo k Magicu Johnsonu.
Magic je v hipu osvojil Los Angeles.
Obožuje ga osem milijonov južnih Kalifornijcev.
Prinašaš mi denar, dviguješ priljubljenost.
ŠPORTNI NOVINAR
Blagovno znamko Lakers dviguješ na novo raven.
Nor bi bil, če ne bi negoval odnosa s tabo.
Los Angeles Lakers so z njim podpisali novo pogodbo.
Za obdobje 25 let,
še dolgo po koncu njegove igralne kariere. Menda za 25 milijonov dolarjev.
Toliko? Za 25 let?
Vsi iz športa so zazijali ob pogodbi,
ki jo je Magic podpisal z Lakersi.
Postal je najbolje plačani poklicni športnik na svetu.
Kdo je to?
MENEDŽER BULLSOV 1978–1985
Kako dolgo že igra? Kaj je dosegel?
O tem so vsi poročali. Moj oče rad vidi prav to.
Igralci so se spraševali: "Kaj to pomeni?"
KRILNI IGRALEC
Vsi smo se spraševali, kdo je glavni, Earvin ali uprava.
Ob taki pogodbi vse vodiš ti.
CENTER
Posvojili so ga.
Bilo je nekoliko trenj. Pravzaprav…
Lažem. Veliko trenj je bilo. Tisto je bila velika reč.
Drugi niso bili zadovoljni. Kareem je bil jezen.
Ko smo prišli v vadbeni tabor, je trener Westhead sklenil spremeniti igro.
Uvedel sem nekaj sprememb. Če je igralce to razjezilo…
Tudi prav.
V Fabulous Forumu so se
po petkovem porazu proti Phoenixu spraševali, kaj je narobe z Lakersi.
Nismo igrali, kot znamo. Premalo smo tekli. V teku pa blestimo.
Johnson ima žogo. Še 19 sekund do konca.
Westhead je bil ob robu igrišča vsakič, ko je Magic dobil žogo.
"Zadrži posest. Izvedi to akcijo." Magic se je večino časa oziral čez ramo.
-Magic preverja uro. -Minuta odmora.
Paul je imel svoje zamisli. Niso delovale.
Magic se je začel pritoževati.
Igrali smo proti Utahu. Njihov trener je zahteval minuto odmora.
Šel sem k našemu trenerju in rekel:
"Vsi so nesrečni, ker ne igramo dobro.
Ne mečemo dobro, ne igramo dobro."
Westhead mi je zabrusil: "Jezik za zobe."
Debelo sem pogledal.
No, ja, povedal bom svojo različico.
Med minuto odmora ni bil pri stvari.
Ni poslušal, kaj govorim.
Takoj po tekmi
je Earvina poklical v sobo nasproti garderobe.
Začel je: "Sit sem tvojih izpadov
in sit sem…" In…
Rekel sem: "Magic, to se ne sme ponoviti."
Komaj je kaj rekel.
Samo pokimal je, češ: "Si končal?"
Prekipelo mi je. Odločiti so se morali med mano in njim.
Magic Johnson je sinoči po tekmi dejal,
da ne more več igrati za Westheada in da želi, da ga zamenjajo.
Nisem bil zadovoljen. Hotel sem se izviti iz tistega položaja.
MAGIC: JAZ ALI TRENER
Jerry West in dr. Buss sta me takoj po pristanku poklicala k sebi.
Earvin je o tem govoril z Jerryjem, ker sta si bila blizu.
In Jerry je rekel, da bodo nekaj spremenili.
Prišel sem se pogovorit z Jerryjem Bussom,
mu povedati, da moramo Earvina Magica Johnsona disciplinirati.
Šel sem k Bussu, on pa me je takoj odslovil.
Ni izbiral besed.
Paul Westhead ni več trener moštva Los Angeles Lakers…
20. NOVEMBER 1981
Zvezdnik Magic Johnson je namreč hotel drugam.
SPOR PRI LAKERSIH
Dr. Jerry Buss vztraja, da ni dal prednosti dragocenemu igralcu.
To ni povezano s tem.
Buss je povedal, da bo glavni trener postal pomočnik Pat Riley.
Ko so Paula odpustili, smo nizali zmage.
GLAVNI TRENER 1981–1990
Je kdaj prišlo do tega, da ste upravi rekli:
-"Ali on ali jaz?" -Ne, nikoli.
Očitno je bilo, da je imel več vpliva kot jaz.
MAGIC VEDNO DOSEŽE SVOJE: WESTHEAD ODPUŠČEN
Novinarji so Earvina demonizirali.
Navijači ne marajo "uničevalcev trenerjev".
Magica so izžvižgavali.
V prvi postavi Los Angelesa, z Univerze v Michiganu…
Številka 32. Magic Johnson.
Na prvi tekmi, na kateri sem bil glavni trener, so Earvina ob prihodu izžvižgali.
Nihče me ni maral.
"Ne govori z njim. Nič mu ne reci."
Bilo je, kot da nimam nobenega prijatelja.
Vsakič, ko so ga izžvižgali, sem mu rekel, naj še bolje igra.
"Pokaži jim, kaj zmoreš. Odpustili ti bodo."
Takoj sva našla skupen jezik. Takoj.
Rekel sem: "Prav, bom pač moral sijajno igrati."
Ko je trener postal Riley, smo se spet posvetili protinapadom,
našemu najboljšemu slogu igre, in znova zmagovali.
Konec tekme. Lakersi bodo prvaki.
Ko smo 1982. spet osvojili naslov, je bilo vzdušje nepopisno.
Pat Riley je Magicu dovolil, da pokaže svoj nastopaški obraz.
Čarovnija se je vrnila. Lakersi spet žarijo.
Predstava.
FORUM INGLEWOOD, KALIFORNIJA
Dobrodošli v famoznem Forumu.
DOM LOS ANGELES LAKERSOV
V Forumu v Inglewoodu sem bil pred Earvinovem prihodom v Hollywood le enkrat.
PRIJATELJ IN KOMIK
Bil je drugačna stavba.
POSLOVNI PARTNER
Popolnoma neprimerljiva s to, ki jo poznamo zdaj.
Vzdušje v Forumu je nepopisno.
PRIJATELJ IN IGRALEC
Predstave v Forumu so bile kot uvod v največji koncert.
NAVIJAČICA 1980–1986
Neverjetno, koliko slavnih ljudi je prihajalo na tekme.
Lastnik dr. Buss je zavestno ustvarjal spektakle.
Noben drug lastnik športne franšize
ni javno užival tako kot Jerry Buss.
Vzdušje, ki ga je želel ustvariti!
To je bil preplet športa in zabave.
Spreminjal je stvari.
Menil je, da je tekma več kot le igra proti nasprotniku.
Plešoči Barry. Le kdo se domisli kaj takega?
Za to moraš imeti pogum.
Ko je moštvo vzelo minuto odmora, so gledalce zabavali plesalci.
Skupino je poimenoval Laker Girls.
Kariero sem začela kot Laker Girl.
To je bila nova skupina plesalk.
Dekleta sem spremenila v ognjevito plesno skupino.
Vsi vedo, da je bil Jack Nicholson eden največjih oboževalcev.
Daljnogled je izvlekel vsakič, ko smo nastopile.
Vsega tega se je spomnil dr. Buss.
Dr. Jerry Buss je bil košarkaški Hugh Hefner.
Nekateri bodo rekli,
da ste sklenili faustovsko pogodbo s hudičem,
ker se vse zdi brezhibno. Je to popolno življenje?
No, jaz že uživam v njem.
Zapeljevalo je. Bilo je zapeljivo, čarobno.
Igrišče znate osvojiti. Znate tudi ženske?
Pa vaše spolno življenje?
Ste pomislili, kako bi bilo,
če bi bili ob tako natrpanem urniku poročeni?
Ogromno stvari počnete.
Želim si, da bi imel srčno izbranko.
Takrat sem živela v Toledu. On pa v L. A.-ju.
Hotela sem uresničiti svoje sanje.
PRIJATELJICE S FAKSA
Posvečala se je svojemu poklicu.
Vedele smo, kako se počuti. Poznale smo jo.
Vedele pa smo tudi, da se Earvin ne bo odtujil. Ker smo vedele, da ve, kaj ima.
Nisva bila skupaj,
vendar sva se še vedno pogovarjala, ohranjala stike.
Lepo je bilo, da sem lahko poklical in na drugi strani slišal prijazen glas.
Še vedno sem bila zaljubljena vanj.
Še sem mislila, da bova spet skupaj.
Rekel je, naj ga pridem obiskat.
Spomnim se prve tekme, ki sem jo gledala v Los Angelesu.
In kako sem bila presenečena, ko sem sedela na tistem sedežu.
Tako oprijetih in kratkih oblek še nisem videla.
Tako visokih pet, tako prosojnih oblačil.
Česa takega še nisem videla. Bilo je noro.
Kadar sem ga obiskala, sva se večinoma
zadrževala v njegovem stanovanju.
Ker sem tako trdo delal,
mi ni bilo do kakšnih aktivnosti. Po tekmi.
Ni nama treba ven, da bi uživala.
Ko je igral, je bil zelo napet.
Bil je najboljši igralec Lakersov.
Ekipa je bila močno povezana.
Pat Riley je rekel, da družine ne morejo spremljati igralcev.
Ne med končnicami in prvenstvi. Igralec je plačal kazen,
če so ugotovili, da ga spremlja žena.
Pat mi je rekel, da smo dvanajst in dva in eden.
ŠPORTNI TRENER LAKERSOV 1984–2016
Dvanajst igralcev, dva trenerja in jaz.
Vsi drugi so obrobni nasprotniki,
ki te motijo pri delu.
Mednje so spadali tudi svojci.
Prevzameš odgovornost za svojo veličino.
Tako da poskrbiš, da te te stvari ne bodo ovirale.
V času tekem ne maram, da me kdo moti. Siten sem. Nataknjen.
NAPAD – NENEHNA VOJNA
Kako naj se ji posvetim z dušo in srcem, ko pa sem povsem predan košarki?
Ampak potem sem se zavedela razlike.
Ko je začel igrati pri Lakersih,
je bil razcepljena osebnost. Magic in Earvin.
Spoznala sem Earvina. In zaljubila sem se vanj.
Njega sem poznala.
Kako tu ohranite trezno glavo?
-No… -Filmski zvezdnik ste.
Veste, osem mesecev je zabavno biti Magic Johnson.
Preostale tri pa sem rad Earvin Johnson.
Magic se je vsako poletje vrnil v Lansing,
med domače in prijatelje.
Vsi smo se navduševali nad njim. Magic je prišel!
ORGANIZATOR
Nikoli ne bom pozabil. Earvin je imel zlatega benza.
Brezhibno vzdrževanega, z modro obarvanimi šipami.
Prevzel me je.
Magic Johnson je bil zame nekdo, ki mu je uspelo.
Iz Chicaga se je prihajal družit, vadit.
Rada sva metala na koš.
Košarko sva igrala do dveh zjutraj.
Vstala sva. Šla teč. Telovadila. Igrala še malo košarke.
Šla nekaj pojest. Zadremala. Spet metala na koš.
Samo košarko sva igrala. To je vse, kar sem potreboval.
Potreboval sem prijatelja, ki je imel košarko rad tako kot jaz.
186 cm visoki organizator iz Indiane. Številka 11. Isiah Thomas.
Pristal je pri Pistonsih.
Skupaj sva bila v ligi NBA.
Je eden najboljših organizatorjev, kar jih je kdaj bilo.
Ko sem prišel v ligo, je bilo moje moštvo na dnu lestvice,
njegovo pa na vrhu.
Na mojo srečo je bil Magic zelo odprt.
Skupaj sva počela stvari.
Bila sva v NBA-jevem svetu prvakov.
In prijatelja. Brata. Utelešala sva vrednote Srednjega zahoda.
Zaupala sva si. Vedno sva držala besedo.
Če nekaj obljubim, to tudi izpolnim.
Ja. Tak odnos sva imela.
Potrebovala sva drug drugega. Bil je edini,
ki je razumel, kaj prestajam. Jaz pa edini, ki sem lahko razumel njega.
Za mlade črnce v ZDA
je bila košarka vstopnica za boljše življenje.
Z Earvinom sva se tega zelo dobro zavedala.
Srednja šola Sexton je bila na zahodni strani črnske četrti.
Poznal sem vse igralce, ker sem v otroštvu igral proti njim.
Želel sem biti v moštvu Sexton Big Red.
REDS SO SPET ZMAGALI, 74 : 61
SEXTON SE JE ODGNAL
Sexton je bil najboljši. To smo vedeli vsi.
BRAT
Poznali smo vse igralce, ker jih je veliko živelo v naši soseski.
Telovadnica je bila polna. Bend je… Mi pa smo…
Hotel sem stopiti ven, v tisto glasbo, veste?
Bil je nadarjen.
PRIJATELJ IZ OTROŠTVA
Hoteli smo, da gre na tisto šolo in ohranja tradicijo.
Čakal sem, da pridem na vrsto. In sem prišel.
Nato pa so mi rekli, da ne morem na tisto šolo.
Četrt ure hoje stran je bila.
Z avtobusom sem se moral voziti v Everett.
Vrhovni sodniki so soglasno potrdili avtobusne prevoze za desegregacijo šol.
To vprašanje je po vseh ZDA sprožilo burne polemike.
Najhujše pa skoraj zagotovo v Michiganu.
Bil sem besen. Jokal sem dva ali tri tedne.
Z avtobusom sem moral na drugo stran mesta,
v šolo, ki ni bila znana po košarki.
Avtobus je ustavil. Vanj so metali kamne in palice.
Niso nas hoteli tam. Zmerjali so nas.
To je samo prililo olja na ogenj.
Ko sem prišel v Everett, so se spopadi že začeli. Prvi dan.
SREDNJEŠOLSKI TRENER
V moštvu je bilo nekaj otrok.
Beli otroci tega niso sprejeli tako dobro, kot bi morali.
Tretji teden je avtobus pričakal ravnatelj šole.
Poklical me je v svojo pisarno.
Mislil sem, da sem nekaj zagrešil.
Nisem vedel, kaj se dogaja.
Rekel je: "Poskrbel boš, da se črni otroci ne bodo tepli."
Odvrnil sem: "Čakajte, petnajst let imam. Tukaj sem nov."
Rekel je: "Ne.
Tebi bodo sledili."
Jaz sem si hotel spoštovanje izboriti s pestmi.
On si ga je drugače. Na košarkarskem igrišču.
Boston Celtics in Larry Bird
proti Magicu Johnsonu in Los Angeles Lakersom.
Spopad, ki so ga ljubitelji košarke dolgo čakali
v ligi NBA. Zdaj je tu.
PRIJATELJ IN IGRALEC
V ZDA je veljalo, da so Lakersi črnsko moštvo,
Celticsi pa belsko.
Lakersom svetujem: "Pazite se."
Namahali vas bomo. Bostončan sem.
Takega poraza še niste doživeli.
Boston sem sovražil. Sovražil!
Kaj je porodilo to sovraštvo?
Ljudje, ki so metali opeke
skozi njihova okna. Posnetki z avtobusov
s konca šestdesetih in začetka sedemdesetih.
Vedel sem, da sta se v meni nakopičila jeza in sovraštvo…
CENTER
…do Celticsov. Pripravljen sem bil napasti.
Bob McAdoo mi je dal posnetek Malcolma X-a.
KRILNI IGRALEC
Malcolmov govor "Glasovnica ali krogla."
Hotel sem, da ga slišijo še drugi.
Dejavno se moramo vključiti.
Dihati jim moramo za ovratnik.
Hočem, da nas vidijo vsakič, ko se ozrejo čez ramo.
Bob McAdoo se je upiral rasizmu in…
Hotel je, da smo ponosni, ker smo črni,
da se zavzamemo za druge črne športnike kot vsi pred nami.
Naprtil mi je to odgovornost.
Rekel je: "Earvin, v edinstvenem položaju si.
Ponosen črnec moraš biti v vsem, kar počneš."
VOJNE SUPERZVEZD
Poleg tega pa sem igral proti Larryju Birdu.
PRIJATELJ IN REŽISER
Novinarji so ga imenovali "beli rešitelj".
BIRD, VELIKI BELI UP?
Navijači in vsi, ki so delali
za organizacijo Laker, so nam govorili, da Celticsov v finalu lige NBA
še nismo premagali.
OBUJENO RIVALSTVO V LIGI NBA
Bili smo pod hudim pritiskom.
Porazite L. A.!
Že skandirajo: "Porazite L. A."
FINALE 1984, 1. TEKMA
Te tekme so bile naelektrene…
KRILNI IGRALEC
Bolj kot vse druge.
Množico sem hotel utišati. Hotel sem jih premagati v Boston Gardnu.
Tam sem hotel premagati Larryja Birda.
Magic Johnson in Larry Bird se spopadata.
Magic je bil do zdaj uspešen v metih za tri točke. Še vedno je.
Za zdaj dominira Los Angeles.
V Bostonu smo tisto prvo tekmo dobili mi. Rekli smo si:
"Lahko jih premagamo."
LAKERSI VODIJO V SERIJI
Celticsi bodo v belo-zelenih dresih…
DRUGA TEKMA
Lakersi pa v "Forumovih" modro-zlatih.
Magic.
Cooper v odločnem protinapadu.
Ta hip dominirajo na domačem igrišču Celticsov v Boston Gardnu.
Bili smo tik pred tem, da v tekmah povedemo dve proti nič.
Do konca je bilo še deset sekund.
Opazujte uro v spodnjem delu zaslona.
Iščejo Kareema.
Magic Johnson pogleduje v raketo.
Jaz sem ga pokrival. "Kaj počne, jebela?"
KRILNI IGRALEC
Gledal sem uro in njega. Samo žogo je vodil.
Dve sekundi. Ena. In ne vržejo.
Lakersi ne dajo koša.
Niti na koš nismo metali.
LAKERSI SO CELTICSOM PUSTILI DIHATI.
Tisto tekmo smo v podaljšku izgubili.
Pa bi jo morali dobiti.
V tekmah bi morali voditi dve proti nič.
In serija bi bila končana.
ŠOV POTUJE NA ZAHOD
Namesto tega smo šli v L. A. na tretjo tekmo.
TRETJA TEKMA
V Los Angelesu to imenujejo predstava.
Lakersi so res poskrbeli zanjo. Tu je čarobni Earvin Johnson.
Lakersi hočejo več.
Šli smo v L. A. Zmleli so nas.
Zabij.
Magic Johnson je postavil rekord tega prvenstva
z 21 asistencami.
Rekli smo si, da moramo narediti vse, da dosežemo preobrat.
Da moramo igrati trše,
narediti kaj nečastnega.
Kevin McHale in Larry sta rekla:
"Moramo jih premagati.
BRANILEC
Nekdo mora narediti grobo osebno." Kevinu sem rekel:
"Še ti enkrat naredi grob prekršek.
Jaz ga vsakič. Povsod me izžvižgajo."
ČETRTA TEKMA
Z grobim prekrškom so te ustavili.
Igrali so trdo in podlo.
Izbrisati mu moramo nasmeh z obraza.
To moramo narediti.
Cooper do Kareema. Worthy. Rambis.
Moral bi zadeti. Oh! Poglejte.
McHale ga je podrl z udarcem v vrat. Vsi so ponoreli.
In zdaj je klop prazna.
KRILNI IGRALEC
To je bila grda poteza. Mu bom že vrnil.
Ko je Kevin McHale podrl Kurta,
smo začeli tepsti, namesto da bi igrali.
Bird se bori. Kareem zamahne s komolcem
in vpije na Larryja Birda.
"Belček, uničil te bom."
Če bi jih lahko potolkli, bi jih.
Podaljšek. Izid je izenačen, 123 : 123.
Prvi prosti met zgreši.
Johnson zgreši oba.
NI ČAROBNEGA KONCA ZA LAKERSE JOHNSON SPET ZATAJIL
Vse življenje
sem dobro igral pod pritiskom. Na vsakem prvenstvu.
Ne vem, kaj se je zgodilo.
Peto tekmo v gosteh smo dobili mi.
Lakersi se zdijo utrujeni.
Dobili smo tudi šesto doma.
…v Boston za sedmo tekmo. Dominirala bosta Magic in Larry Bird.
NARED ZA TOTALNO VOJNO
Larry Bird. Celticsi bodo z njim živeli ali umrli.
Do konca je še minuta in pol.
Magic Johnson napada, a izgubi žogo.
Cedric Maxwell mi je ukradel žogo. Izbil mi jo je,
stekel pod koš in zadel.
To je Lakersom vzelo ves zagon.
Moštvo je zelo prizadelo.
Žogo ima Johnson. Lakersi hočejo znižati razliko.
Izgubi žogo.
Zadnje sekunde.
Cooper meče za tri točke.
Konec je.
Bili smo povsem na tleh.
To nas je stalo serije. Tragedija.
TRAGIKA ZA MAGICA
Res smo uživali,
da smo mu obesili tisti vzdevek.
Slišati "Tragic Magic", videti to v časopisu,
prebrati izjavo, da je Larry Bird boljši igralec…
Strahotno smo bili razočarani.
BOLEČ PORAZ NA SEDMI TEKMI
Pokali in prstani niso bili pomembni.
Pomembno je bilo premagati Lakerse in Earvina.
Samo to je bilo pomembno.
MAGIC JE ZNOVA ZATAJIL
Še vedno sem jezen, da nisem dobro igral.
Še zdaj, ko o tem govorim z vami, me grabi jeza.
V duhu si slikam trenutke, v katerih sem navadno blestel.
Takrat pa iz nekega razloga nisem.
Po tistem porazu… Tega ne bom pozabil.
Bila sva v hotelski sobi. Glasno je jokal in hlipal.
Nemo sva sedela na tleh.
Dobesedno ves večer.
Bil sem pobit.
To je bil eden mojih najbridkejših trenutkov v košarki.
Čustveno
je bil zelo ranljiv in šibek.
V košarko me je vpeljal oče.
Ob sobotah in nedeljah sva gledala tekme.
Če so bile v soboto štiri, sva gledala vse štiri.
Štiri ure sem bil s svojim junakom,
z moškim, ki je bil moj vzornik.
Vedno je razložil, zakaj se je nekaj zgodilo,
zakaj se je igralec tako odločil.
Želel je, da košarko igram pametno.
Ste v otroštvu sanjali o igri v ligi NBA?
O ja. To so bile moje sanje.
In očetove tudi. Zato sem vesel.
Moj oče je iz Misisipija.
Ko sem na jugu obiskal kraj, kjer so se vsi družili,
mesto, v katerem je odraščal,
so mi govorili, da je bil moj oče zelo dober.
Pripovedovali so mi, kako je dajal koše,
da je bil precej dober igralec.
Vsi so rekli: "Zato smo vedeli,
ko si začel igrati in si bil dober…
Takrat smo že vedeli, zakaj.
Zaradi očeta."
Pogledal sem ga: "Oči, nisi mi povedal."
Rekel je: "Sinko, veš, nisem mogel igrati naprej.
Moral sem delati na polju, da sem preživljal družino.
Košarko sem moral pustiti."
Ob tem se mi je trgalo srce.
Leta 1984 nisem bil pripravljen.
Duševno nisem bil dovolj močen in zato smo izgubili serijo.
Ampak te napake nisem nameraval ponoviti.
Moral sem se odkupiti, spet postati Magic.
Tisto poletje…
Na vsakem treningu je dal vse od sebe.
"Izboljšati moram ta met, pa tega.
Še enkrat mi jo vrzi. Ne, ni dovolj dobro.
Še enkrat." Mislil sem si: "Prekleto, tu smo že tri ure."
On pa: "Ne bom se vdal. Ne bom odnehal.
Vračam se."
Nekoč, ko smo igrali…
Vame je vrgel žogo. Rekel sem: "Poglej, številko 11 nosim.
Ne 33. Ne igram za Celticse.
Nisem v zelenem dresu."
27. MAJ 1985
Boston spet gosti L. A. Danes se začenja finale lige NBA.
Larry Bird iz Boston Celticsov je že drugič zapored najkoristnejši igralec.
To je zame velika čast. Ne morem reči,
da je boljša od lanske, ker sta enaki.
Samo premagati sem ga hotel. Se mu leta 1985 maščevati.
Imenujejo ju največja rivala.
Celticsi in Lakersi.
Je pa tudi eno najbolj enostranskih rivalstev.
Nosili smo veliko breme.
Lakersi še niso premagali Celticsov. Osem zaporednih porazov.
No, pa se pomerimo.
Začenja se. Za prvenstvo gre.
1985, 1. TEKMA FINALA
CELTICSI SO PONIŽALI LAKERSE
Narobe je šlo prav vse.
V prvi tekmi so jih zmleli.
Uničili so nas. Boljši so bili za 34 točk.
To se zdaj imenuje pokol Spominskega dne.
Novinarji, Boston Globe, vsi bostonski časopisi so nas raztrgali.
Preprosto nismo bili pripravljeni igrati.
Dan pozneje, dve minuti pred šesto,
Kareema ni bilo na avtobusu.
Prišel je Kareem, za njim pa g. Alcindor,
Kareemov oče.
Njegov oče je vstopil.
Avtobus je svet.
Nanj ne sme nihče.
To je bilo pravilo Pata Rileyja.
Niti pomisli ne, da bi vstopil v ta avtobus.
Bila je pomota.
Mojega očeta je takrat že dajala demenca.
Začenjala se je.
Videl sem ga hoditi po hotelski avli.
Prijel sem ga in ga posedel na tisti avtobus.
Pogledal je Rilesa: "Sme moj oče na avtobus?"
"Seveda," sem rekel.
Če je potreboval očetovo tolažbo…
Tvojega očeta pa res ne bom zavrnil.
Ko smo končno prišli v areno,
je Riley pripravljal govor pred tekmo.
Kareem je na avtobus prišel z očetom.
Zato sem začel o govoru razmišljati drugače.
Oče mi je rekel:
"Pat, ko bo postalo resnično hudo,
in to se bo zgodilo, se moraš z nogami trdno upreti v tla
ter pokazati, kdo si in v kaj verjameš.
Sine, ko bo treba, naredi to."
To so bile zadnje besede,
ki sem jih slišal od očeta.
V tem smo se vsi prepoznali.
Vsi smo želeli igrati za kapetanovega očeta,
za svojega očeta, za Rilesovega očeta.
Svojemu očetu dolgujem vse, kar sem postal.
Zaradi tega, kar je žrtvoval zame. Živim zanj.
Odbije se do McHala. Magic jo ukrade. Zabije koš.
McHale in Magic se prerekata.
In takrat sem začel igrati svojo košarko.
Neustrašno.
Štirje na enega, do Magica. Magic poda Kareemu, ki zabije koš.
Tri proti dve za Los Angeles. Vračamo se v Boston.
Ko je bila na vrsti šesta tekma
in smo se vračali v Boston, so bili igralci zelo samozavestni.
Zmagali bomo. Ekipi sem rekel:
"Vzemite le en kovček. Ne bo sedme tekme."
Lakerse le ena zmaga loči
od naslova prvakov in razbitja enega najdaljših urokov
v zgodovini poklicnega športa.
Vedel sem, da smo boljši od njih.
Vedel sem. Le dokazati smo to morali.
Igra dveh. Magica in Kareema. Za dve točki. Kareem.
No, Magic Johnson.
Magic vidi priložnost.
Lakersi vedo, da lahko zmagajo.
Vsa klop je vstala. Lakersi so zmagali.
Tretji naslov v šestih letih.
L. A. je v Bostonu postal NBA-jev prvak.
Vau. Končno nam je uspelo.
PRVAKI NBA
Slavili smo v njihovem mestu.
To je bil eden najlepših občutkov.
Danes ste stopili pred soigralce
in zadevali iz igre, iz prostih metov.
Videti ste bili odločni.
Ja. Zadnje leto se je vleklo. Dolgo smo čakali na ta trenutek.
Kako super sem se odkupil!
Rivala sem premagal v Boston Gardnu.
Na tistem parketu ni prvenstva dobila še nobena ekipa.
Tega nikoli ne bomo pozabili, ker smo nastopili kot ekipa.
Porazov je bilo konec. Takrat je dr. Buss dvignil pokal in rekel…
Nikoli več ne bodo mogli reči,
da Lakersi nikoli niso premagali Celticsov.
Bil sem v svojem svetu.
Presrečen.
LAKERSI SO CELTICSOM VZELI KRONO
Nekateri so mislili, da Celticsom ni mogoče vzeti naslova.
Toda ali ZDA verjamejo v magijo? O ja.
Po osvojenem prvenstvu sem šel na njegov rojstni dan.
Upam, da se imate vsi lepo in da uživate.
Luther Vandross je prišel pet.
Vsak vam bo povedal,
da so na moji zabavi krasni ljudje,
da se bomo zabavali.
G. Dark Gable, Michael Cooper.
Rekel sem: "Earv, zakaj nisi povabil Cookie?"
Rekel je: "Coop, dovoljuje mi, da sem tak, kot sem, toda moje srce je pri njej."
Moj brat je, zato sem morala poskrbeti…
SESTRA
Da bo z njim nekdo, ki mu je mar zanj in ga ima rad.
Zato sem jo na zabavo povabila jaz.
Šla sem na zabavo. Spomnim se, da je,
ko sem vstopila, rekel: "Kaj pa ti tukaj?"
Čudil se je, kako sem se sploh znašla tam.
In potem je ves večer plesal z mano.
Iskrica je znova preskočila.
Vse pogosteje sem ga videvala, vse več sem bila z njim.
Poleti me je prišel obiskat.
Bilo je lepo.
Tisto poletje smo šli v Cedar Rapids.
V zabaviščni park.
Kot otroci.
Peljali smo se z vlakcem smrti,
nato sva hotela za svoji dekleti dobiti čim več plišastih živali.
Veste?
Samo šalili in zabavali smo se.
Znova sva tkala zvezo,
oživljala najin odnos.
Isiah se je poročil. Pa ne le on.
Vsi najini prijatelji so bili poročeni.
Midva sva bila edini izjemi.
Earvinu sem ves čas govoril: "Vem, da je na svetu še veliko drugih,
ampak tako kot ona te ne bo imela rada nobena."
Bil je pri starših. Tja sem prišla, da bi bila nekaj časa z njim.
Vstopila sem, se pogovarjala z družino…
In potem je Earvin odšel. To pogosto naredi.
Preprosto odide in se vrne. Jaz pa sem…
Z eno njegovih sester sva prijateljici in njegovo mamo imam rada.
Obiskovala sem jih.
Vrnil se je in stopil iz avta.
Z njim je bil neki fantek.
Vstopil je s fantkom in…
Fantič je bil na smrt prestrašen.
Tam je stal kot…
Povedali so mi: "To je Andre."
Pogledovala sem Earvina in Andreja.
Končno je rekel: "Ja, to je moj sin."
Rekel sem: "Samo ena noč je bila.
Spala sva skupaj in nisem mislil,
da je zanosila."
Pozneje sem izvedel. In bil je moj.
Zanjo je bilo pomembno, da spozna Andreja.
Veste…
Še vedno je nerodno in mučno, ne glede na vse.
Nisem vedela, kaj naj rečem. Tako je bilo kakšno minuto.
Rekel sem ji:
"Vedno bom del njegovega življenja.
Za svojega sina bom vedno skrbel."
To je bilo takrat,
ko sva ravno spet postajala par.
Nato pa sem si rekla:
"No… Njegov sin je, to je dejstvo." Veste?
Počakajmo in poglejmo, kako se bo to razvilo.
Tik pred odhodom v Los Angeles
in pripravami na vadbeni tabor sva bila v dnevni sobi.
Poslavljala sva se.
Vračala sem se v Toledo.
In… Opazila sem, da je na trnih.
Rekel je:
"Cookie, rad te imam in… Rad bi se poročil s tabo."
Kaj?
Bilo je povsem nepričakovano.
Kot da si je to želel, a ni bil povsem prepričan, potem pa me je vseeno zasnubil.
-Bile smo navdušene. -Ja.
Krasno. Končno se je spametoval in videl, kaj ima.
Naslednji dan je odšel.
Pogovarjala sva se po telefonu, načrtovala sva poroko.
"O bog, poroko načrtujem, presrečna sem."
Nato pa mi je rekel, da ne more. Da je poskušal, a ne more.
Da ga to preveč obremenjuje.
Zaročil sem se lahko z njo. To je bilo preprosto.
Težko pa se je poročiti.
Rekel je: "Ne morem.
Rad bi razdrl zaroko."
Pomislila sem… Rekla sem: "Veš, po vsem, kar sva prestala,
to ni… Ne morem.
Če boš razdrl zaroko, je med nama konec."
Z nami je Magic Johnson.
Že imate srčno izbranko?
Ne. Nič več. Zadnjič sva govorila,
da razmišljam o poroki.
A sem upošteval vaš nasvet.
Kaj boste zdaj počeli do naslednje sezone?
Sproščal se bom. Se zabaval. Žuriral.
-Zakaj pa ne? Zabava, žur. -Ja.
Letos naslov najkoristnejšega košarkarja pripada Magicu Johnsonu
iz moštva LA Lakers.
V povprečju je na tekmo dosegel 23,9 točke in največ asistenc v ligi.
To je posebna nagrada.
Posvečam jo očetu. Upam, da je enako ponosen in vesel, kot sem nocoj jaz.
Lakersi bodo igrali za tretji naslov v petih letih.
Celticsi bodo četrtič zapored igrali v finalu.
FINALE 1987
Celticsi prvič v desetih letih nimajo prednosti domačega igrišča.
Leto 1987. Niso nam mogli do živega.
Še pet sekund. Magic Johnson… Met prek glave. To!
Lakersi so povedli z osupljivim horogom Magica Johnsona.
To je bil horog mlajši. Takrat ga je izumil.
…Pat Riley, ko so Lakersi odplesali s parketa.
Eden od naju bo imel več osvojenih naslovov.
MAGIC LETI VIŠE
To je med nama z Larryjem.
Moral sem poskrbeti, da bo moje moštvo v tekmah vodilo 2 : 1.
Moral sem imeti prednost.
LAKERSI SO DOBILI SERIJO S 4 : 2.
Bili smo dobro uigrana ekipa.
To je bilo naše najboljše moštvo, morda najboljše moštvo v zgodovini lige NBA.
Jerry, še nobenega finala si ni ogledalo toliko ljudi.
Videli so pravo predstavo.
FORUM INGLEWOOD, KALIFORNIJA
Rad bi le, da se zabavate in uživate, tako kot smo mi.
Nihče drug na svetu
si ne zasluži novega naslova svetovnih prvakov…
Nihče drug kot prebivalci Inglewooda.
Zagotavljam vam, da ga bomo prihodnje leto osvojili znova.
Magic je bil prvak. Najkoristnejši igralec v ligi. Najboljši.
Kot njegov prijatelj
sem opazoval pot, ki jo je utiral do osvojitve prvenstva.
To je v meni utrdilo željo, da hočem leta 1988 naslov osvojiti jaz.
FINALE LETA 1988
Lakersi in Detroit Pistonsi začenjajo prvenstvo lige NBA.
Prva tekma, ki jo bomo videli,
bo kot dvoboj za naslov v težki kategoriji.
Magic Johnson in Isiah Thomas sta dobra prijatelja.
Razen kadar tekmujeta drug z drugim.
Videli smo, da ste stopili do prijatelja Isiaha Thomasa in ga poljubili na lice.
Ta obred imata že dolgo.
Dolgoletna prijatelja sta.
Ja, vedno, vsakič, ko se vidiva,
se pozdraviva s poljubom na lice.
Našim igralcem to ni bilo všeč. Vem, da meni ni bilo.
Ne maram bratenja in podobnih stvari.
Nimaš drugih prijateljev.
Če niso v vijolično-zlatem dresu, niso tvoji prijatelji.
In to je resno mislil.
Patu Rileyju to prijateljstvo ni bilo všeč.
Vprašal me je,
ali bi se spravil na Isiaha, če bi se ponudila priložnost.
Vsi so me gledali, češ, bomo videli, kaj bo naredil.
Na parketu nista prijatelja.
Thomas… Magic Johnson.
In Magic ga je napadel s podlaktjo.
To je bila zlobna poteza Magica Johnsona.
Preden sem se zavedel, je bil… Bum.
Rekel sem si: "Tudi prav."
Skočil je in zamahnil proti meni. Takrat se je začelo.
Vidimo, da Magic Johnson dobiva…
Pri zmagi gre za prevlado.
Te lahko duševno zlomim?
To izvablja čustva, strast, ljubezen in sovraštvo.
To je skrhalo najino prijateljstvo.
Nisva se več pogovarjala.
Najin odnos je šel v franže,
ker je prvenstvo povezano
z nenasitno željo po zmagi.
Brez milosti.
Konec tekme.
Zmagali so Lakersi.
PRVAKI LIGE NBA, 1988
Zame je bilo vedno… Zmagati sem hotel za vsako ceno.
Tudi za ceno prijateljstva. To se je tudi zgodilo.
Spet je čas za žur.
Vedno sem ga spremljala, se veselila zanj.
Kako smo vam všeč zdaj?
Kadar je osvojil naslov prvaka, sem ga poklicala in mu čestitala.
V Chicagu sem začela z nekom hoditi,
vendar sem vedno mislila na Earvina.
Takrat sva se začela več pogovarjati po telefonu.
Nekoč je poklical, ko je bil tisti fant pri meni. "Zakaj ne moreš govoriti?"
"'Ker nisem sama." On pa: "Zakaj nisi sama?"
Rekla sem: "Kaj je? Nisva par, kaj se greš?"
Takrat je po mojem dojel.
"Ej, mogoče me pa ne bo čakala v nedogled."
Težko je gledati, da ima ljubljena oseba drugega, ni res?
Spet sva postala par.
Njuna pesem je bila…
-"Reunited"? -"Reunited." Ja.
Ob njej sta se pobotala.
To sem že uporabila, zato…
Sprave so bile vedno strastne.
Najel je majhno restavracijo z južnjaško hrano. Vso restavracijo.
Povabil je vso družino.
Poskušal sem ravnati prav. To sem vedno poskušal.
V roki je držal šatuljico s prstanom.
Obrnil se je in rekel: "Cookie, bi se poročila z mano?"
Poskočila sem, stekla do njega in ga objela. Dal mi je prstan.
Pomislila sem: "Je isti?"
Ampak ni bil. Vsekakor je bil večji.
Druga zaroka je postala
načrtovanje poroke okoli igralne sezone,
vadbe, zgodnje vadbe, priprav na sezono, sezone.
Postalo je: "Mislim, da… Tokrat bova to izpeljala,
a le, če lahko stlačim v…"
-Mora biti… -"…v tem ali tem tednu."
Bilo je napeto kot na vlakcu smrti. Navzgor je šlo zlahka.
MAGIC JOHNSON SE BO POROČIL
Če sem povsem odkrita… Z Earvinom sva se pogovorila.
Ne vem, ali se tega spomni, ampak ni bil prepričan.
Rekla sem mu, naj ne naredi tega, če je v dvomih.
Nisem hotela, da jo prizadene.
Ko sem spet dobil načrt, sem spet okleval,
da bi stopil v cerkev.
In stopil pred oltar.
Mencal je, jaz pa sem rekla:
"Lahko preloživa poroko, zaroke pa ne bova razdrla.
Ostajava zaročena."
"Cookie, nehaj se igrati. Daj mi prstan."
Odprla sem vrata in hkrati rekla: "Ne, tokrat je drugače."
In jih zaloputnila.
Pripravljal sem se za Isiaha.
Pistonsi so bili izvrstni, za zmago smo morali biti v najboljši formi.
Proti njim smo znova igrali leta 1989.
Magic Johnson si je poškodoval tetivo.
DRUGA TEKMA
Zelo je bolelo. Pod prho sem jokal.
Morali so me zvleči izpod prhe.
Ko smo šli domov, je poskušal igrati. Ni mogel.
Zavohali so kri. Spravili so se na nas.
Bili smo utrujeni, nekoliko starejši. Tiste dobe je bilo konec.
Pometli so z nami.
PISTONSI DOBILI SERIJO S 4 : 0
Dolgo sem želel reči, da smo prvaki.
To je bilo Kareemovo zadnje leto.
Sinoči se je z zmago Pistonsov nad Lakersi
končala izjemna kariera v ameriški športni zgodovini.
Za Kareema Abdula-Jabbarja je bila to zadnja tekma.
Takrat sem vedel… Tako kot za Celticse
na začetku osemdesetih se je zlata doba končala tudi za nas.
Leto pozneje je šlo vse navzdol.
In to je bilo to.
Konec ugibanj. Pat Riley ni več trener Lakersov. Dal je odpoved.
Rekel je, da je pripravljen na nov izziv.
Spomnim se dneva, ko je prišel k meni in rekel, da odhaja.
Odvrnil sem: "Ne moreš." Oba sva začela jokati.
Rekel sem mu: "Brez tebe ne bom Magic."
To je Forum.
Morda ga ne prepoznate. Lakersi ga ne,
ampak te dni še sebe komaj prepoznajo.
V tem obdobju leta je tišina tukaj precej srhljiva.
Predstav ni več, čarovnija je izginila.
Se bodo kdaj vrnile?
Rileyja in Kareema ni bilo več.
Leta 1991 so prišli Bullsi.
Jordan gre proti košu. Skoči. Koš!
V ligo sem prišel leta 1984.
BRANILEC
Osemdeseta so pripadala Celticsom in Lakersom.
KOMISAR LIGE NBA OD LETA 2014
Michael Jordan je bil enako nadarjen kot Magic Johnson.
Nihče ni bil tak kot on. Še nikogar nisem videl tako igrati.
Podpisal je donosne pogodbe.
Na parketu je Air Jordan. Jamstvo za blagovne znamke.
Jordan z oglasi služi tako kot še noben ekipni športnik.
Jejte wheaties.
To bi moral pred mano imeti Magic Johnson.
Njegov značaj…
To je bil vir zavisti med nama.
Ja, bil sem jezen. Zavidal sem mu.
Tekmovalen sem, jezen bom.
Oglase za McDonald's sem res snemal jaz, imel sem svojo znamko
in podobno.
Ampak zmage, ki so najpomembnejši del tega…
V njih je vodil on.
Hotel sem ga neposredno premagati na tem področju,
ne po ovinkih.
Veliko smo slišali o Michaelu Jordanu in temu, kaj počne.
Premagati hočete Magica? Osvojiti hočete naslove?
Bi radi prstane?
Dobro, poglejmo, kaj zmorete.
Leta 1991 so ljudje dvomili o meni in to me je spodbudilo.
Brez Rileyja in Abdula-Jabbarja, je dobe predstav morda konec,
toda Magic še naprej uspešno vodi Lakerse.
Moštvo ima v letošnji sezoni najboljši rezultat.
Ljudem sem hotel dokazati,
da smo lahko uspešni tudi brez Kareema.
Hotel sem igrati proti Chicago Bullsom.
Prevedla Polona Mertelj